b'\n_START_ARTICLE_\nNistatin\n_START_SECTION_\nZgodovina\n_START_PARAGRAPH_\nNistatin sta iz bakterije leta 1948 prva izolirala Elizabeth Lee Hazen in Rachel Fuller Brown iz njujor\xc5\xa1kega zdravstvenega dr\xc5\xbeavnega oddelka za zdravje. Po omenjeni ustanovi je zdravilo tudi dobilo ime (New York State Department of Health.\n_START_SECTION_\nUporaba\n_START_PARAGRAPH_\nNistatin je nasplo\xc5\xa1no dobro u\xc4\x8dinkovit pri ko\xc5\xbenih in no\xc5\xbeni\xc4\x8dnih oku\xc5\xbeb ter oku\xc5\xbeb sluznic in po\xc5\xbeiralnika z glivami iz rodu kandid. Tudi kriptokoki se dobro odzivajo nanj._NEWLINE_Pogosto se uporablja kot za\xc5\xa1\xc4\x8dita pri bolnikih s pove\xc4\x8danim tveganjem za glivi\xc4\x8dne oku\xc5\xbebe, na primer pri bolnikih z aidsom z nizkim \xc5\xa1tevilo celic CD4\xe2\x81\xba in pri bolnikih, zdravljenih s kemoterapijo._NEWLINE_Nistatin so uporabili tudi za za\xc5\xa1\xc4\x8dito predmetov pred plesnijo, na primer umetnin.\n_START_SECTION_\nMehanizem delovanja\n_START_PARAGRAPH_\nKot amfotericin B ali natamicin se tudi nistatin ve\xc5\xbee na ergosterol, pomembno sestavino glivnih celi\xc4\x8dnih membran. V dovolj\xc5\xa1nji koncentraciji povzro\xc4\x8dijo nastanek por v membranah in iz glivne celice za\xc4\x8dnejo uhajati kalijevi ioni, kar povzro\xc4\x8di celi\xc4\x8dno smrt. Ker \xc5\xbeivalske celice ne vsebujejo ergosterola v celi\xc4\x8dnih membranah, nistatin ne povzro\xc4\x8da smrti teh celic.'